**GRADSKI MUZEJ SISAK**

Ulica kralja Tomislava 10

44 000 Sisak

Tel. 044/811-811; Fax 044/543-225

[www.muzej-sisak.hr](http://www.muzej-sisak.hr)

E-mail: [ravnatelj@muzej-sisak.hr](mailto:ravnatelj@muzej-sisak.hr)

**GRADSKI MUZEJ SISAK**

**IZVJEŠTAJ O RADU ZA 2021. GODINU**

**Uvod**

**DJELOKRUG GRADSKOG MUZEJA SISAK**

Gradski muzej Sisak je javna ustanova koja obavlja muzejsku djelatnost sakupljanja, čuvanja i istraživanja materijalne i nematerijalne baštine, njihovu stručnu i znanstvenu obradu, trajnu zaštitu te predočavanje javnosti putem izložbi i drugih obavijesnih sredstava.

Danas Gradski muzej Sisak pripada muzejima općeg tipa s djelokrugom rada u okviru lokalne zajednice. Kao i svi muzeji općeg tipa, Gradski muzej Sisak u svom fundusu sadrži zbirke muzejskih predmeta različitih kako po vrsti prikupljene građe, tako i po razdobljima kojima ona pripada.

Temeljem novog Statuta i Pravilnika o unutrašnjem ustrojstvu i radu Muzeja 2011. godine, ustrojeni su muzejski odjeli i ustrojstvene jedinice.

Djelatnost Muzeja definirana je zakonskom legislativom vezanom uz muzeje i dijeli se na prikupljanje, čuvanje, stručnu obradu i zaštitu te predočavanje muzejske građe javnosti. Skupljanje muzejske građe je postupak stvaranja i popunjavanja zbirnog fonda muzejskim predmetima, a kriteriji skupljanja su kulturno-povijesna, umjetnička i prirodna vrijednost, jedinstvenost, rijetkost, reprezentativnost te drugi kriteriji u skladu s poslanjem muzeja. Načini skupljanja muzejske građe jesu kupnja, darovanje, nasljeđivanje, zamjena i terensko istraživanje. Zbirke muzejskih predmeta čine skupine predmeta koje su međusobno povezane prema jednom ili više obilježja: materijalu, razdoblju, stilskim obilježjima, autoru, pokretu, temi, događaju, specifičnoj ljudskoj djelatnosti i dr.

**DJELATNOST**

Muzej obavlja djelatnost skupljanja, čuvanja i istraživanja kulturnih dobara, njihovu stručnu i znanstvenu obradu, sistematizaciju u zbirke, zaštićuje muzejsku građu i dokumentaciju, lokalitete i nalazišta te ih predočava javnosti.

Poslovi Muzeja utvrđeni su zakonom i drugim propisima, Statutom Gradskog muzeja Sisak i Pravilnikom o unutarnjem ustrojstvu.

Za obavljanje djelatnosti u Muzeju, ustrojavaju se slijedeći odjeli i ustrojstvene jedinice:

A. Muzejski odjeli

1. Arheološki odjel sa Zbirkom prapovijesti, Zbirkom keramičkih predmeta, Zbirkom staklenih predmeta, Zbirkom metalnih predmeta, Zbirkom nakita i gema, Zbirkom koštanih predmeta, Zbirkom kamenih predmeta i građevnog materijala, Srednjovjekovnom zbirkom, Novovjekovnom zbirkom, Zbirkom keramičkih svjetiljki i kadionica, Zbirkom fine keramike i keramoplastike , Zbirkom stolnog i kuhinjskog posuđa, Zbirkom amfora i pitosa.

2. Numizmatički odjel sa Zbirkom novovjekovnog kovanog novca, Zbirkom papirnatog novca, Zbirkom medalja, Zbirkom predrimskog novca, Zbirkom rimskog ranocarskog novca, Zbirkom rimskog kasnocarskog novca i Zbirkom srednjovjekovnog novca.

3. Kulturno-povijesni odjel sa Zbirkom varia, Zbirkom militarija, Zbirkom plakata, Dokumentarnom zbirkom I., Dokumentarnom zbirkom II., Zbirkom Bravarska radionica Nikole Karasa, Sakralnom zbirkom, Zbirkom zastava, Zavičajnom zbirkom, Zbirkom starih razglednica, Zbirkom obrta, Zbirkom namještaja, Zbirkom ambalaže i reklamnog materijala, Zbirkom lula, Zbirkom kućanskih predmeta, Tehničkom zbirkom, Zbirkom rukopisa Fabijana Kovača, Zbirkom sitnog tiska, Zbirkom novina, Zbirkom Kraker, Zbirkom Ateliera Noršić, Zbirkom fotografija, fotografskih albuma, negativa i filmske građe, Zbirkom odlikovanja, medalja, plaketa, priznanja i značaka.

4. Etnografski odjel sa Zbirkom tradicijskog gospodarstva, Zbirkom tradicijskog domaćinstva, Zbirkom tekstila, Zbirkom nošnji, oglavlja i nakita, Zbirkom nematerijalne baštine, Zbirkom Turnšek-tekstil Donje Posavine, Zbirkom Orlić, Zbirkom Šoštarić.

5. Galerijski odjel sa Zbirkom skulptura i sitne plastike, Zbirkom slika, Zbirkom grafike i crteža, Zbirkom Janeš, Zbirkom ostavštine Kolonije likovnih umjetnika Željezare Sisak (u pohrani), Zbirkom umjetničke fotografije, Zbirkom Antolčić.

6. odjel za suradnju s javnošću

7. pedagoški odjel

B. Ustrojstvene jedinice

1. knjižnica

2. dokumentacija

3. informatizacija

4. foto-laboratorij

5. konzervatorsko-restauratorska radionica

6. opći poslovi

U općim poslovima obavljaju se tajnički, administrativno-računovodstveni poslovi te pomoćno tehnički i ostali poslovi za potrebe Muzeja. Muzejski Odjeli mogu imati voditelja kojega imenuje i razrješuje ravnatelj. U ovom trenutku voditelji odjela nisu imenovani. Voditelj organizira i koordinira radom Odjela. Voditelj Odjela odgovoran je ravnatelju Muzeja za rad Odjela.

**ZAPOSLENI**

Dužnost ravnatelja od 1. siječnja do 18. prosinca 2021. obnašao je Vlatko Čakširan, a od 18. prosinca 2021. godine dužnost ravnatelja obnaša Marijan Bogatić.

U Gradskom muzeju Sisak 2021. godine bila su zaposlena 23 radnika: osam kustosa, devet stručnih radnika, četiri pomoćna i dva administrativna radnika.

Stručni radnici su knjižničar, dokumentarist, muzejski pedagog, fotograf, muzejski tehničar, preparator, restaurator, voditelj marketinga i informatičar. Pomoćni radnici su domar-ložač, domar te dvije spremačice. Administrativni radnici su računovođa i ravnatelj.

Prema obrazovnoj strukturi u Muzeju je zaposleno 14 VSS, 1 VŠS, 5 SSS i 3 NSS radnika.

Postoji potreba za zapošljavanjem kustosa (numizmatičara), muzejskog pedagoga i administrativnog tajnika- blagajnika kada se osiguraju dostatna financijska sredstva.

### OBJEKTI

Gradski muzej Sisak obavlja svoju djelatnost unutar nekoliko objekata. U Ulici kralja Tomislava 10 nalaze se tri samostalna objekta, u kojima su smješteni izložbeni prostor, uprava i radni prostor, muzejska knjižnica, preparatorska radionica, restauratorska radionica i fotolaboratorij. Nakon katastrofalnog potresa 29. prosinca 2020. izložbeni dio i upravna zgrada pretrpjeli su oštećenja te je nužna izrada mišljenja o stanju nosive konstrukcije na temelju koje će se utvrditi potrebni daljnji koraci za vraćanje zgrada u potpuno uporabno stanje.

Muzej je korisnik utvrde Stari grad, koja je zaštićena kao kulturno dobro. Objekt je bio u fazi završne konstruktivne sanacije i početka uređenja unutrašnjosti te su se u njemu od 2007. godine održavaju muzejske izložbe, a u 2008. započelo je održavanje brojnih drugih kulturnih događanja (koncerti, kazališne predstave, prezentacije, promocije…). Od 2010. godine u njemu je bila smještena i funkcionira službena gradska sala za vjenčanja. No nažalost nakon katastrofalnog potresa 29. prosinca 2020. utvrda je jako oštećena. Izrađeno je Mišljenje o stanju nosive konstrukcije nakon potresa 29. prosinca 2020. te je nužna izrada Elaborata ocjene postojećeg stanja kako bi se moglo nastaviti sa sanacijom utvrde.

U 2008. godini Muzej je pokrenuo postupak kojim je zatražio korištenje bivše vojarne „Barutana“ te započeo s njegovim pripremanjem za obnovu i uređenje za muzejski postav Domovinskog rata. U 2009. godini na navedenom prostoru formirana je zasebna katastarska čestica te je cjelokupna nekretnina postala vlasništvom Gradskog muzeja Sisak. Nakon katastrofalnog potresa 29. prosinca 2020. Barutana je oštećena te je nužna izrada mišljenja o stanju nosive konstrukcije na temelju koje će se utvrditi potrebni daljnji koraci za vraćanje zgrada u potpuno uporabno stanje.

Godine 2008. Grad Sisak je na korištenje Muzeju dodijelio tradicijsku drvenu kuću uz utvrdu Stari grad, koja se radi iseljenja dosadašnjih korisnika još nije počela privoditi muzejskoj namjeni.

Od 2010. Muzej koristi prostor na Obali Tome Bakača gdje je tijekom te godine saniran postojeći zidani objekt. Na tom prostoru planira se postavljanje etno sela – muzeja na otvorenom, a projektna dokumentacija je u izradi. Nakon revidiranja postojećih ugovora i pregleda dospjele dokumentacije krenut će se s pripremom potrebne dokumentacije za realizaciju etno sela.

Od 2012. godine Gradski muzej Sisak dobio je na korištenje „Holandsku kuću“, Rimska ulica 10 u Sisku. Od 2019. godine taj je objekt otvoren za javnost pod nazivom Info centar industrijske baštine „Holandska kuća“. U njoj je, osim stalnog postava industrijske baštine, bila smještena i Zbirka Kraker koja je sadržajno i opsegom izuzetno značajna, a sadrži fonografe, gramofone, radio-aparate i druge uređaje poznatih svjetskih firmi te nekoliko tisuća ploča. Svi predmeti izuzetno su značajni zbog svoje raritetnosti, razine očuvanosti, te kulturno-povijesne i tehničke vrijednosti. Nakon razornog protresa izrađeno je ''Mišljenje o stanju nosive konstrukcije nakon potresa 29. prosinca 2020.'' od strane Martine Vujasinović, mag. ing. aedif. u kojem stoji: ''Provedenim hitnim mjerama uklonjene su neposredne opasnosti po zgradu i njene korisnike, te je ona sada sigurna za korištenje. Prije korištenja na gornjim etažama potrebne su i manje sanacije nekonstruktivnih elemenata, dijelom posljedice i prodora oborinske vode u zgradu. Bez obzira na postignutu trenutnu sigurnost za korištenje, nužna je izrada projekta obnove/pojačanja konstrukcije i provedba cjelovite obnove sukladno važećoj zakonskoj regulativi. Budući da je zgrada rekonstruirana na temelju projekta izrađenog 2013. godine ona vjerojatno najvećim dijelom zadovoljava propisane temeljne zahtjeve za građevinu, međutim zahtjev mehaničke otpornosti i stabilnosti za seizmičko opterećenje evidentno nije zadovoljen te je nužno pojačanje konstrukcije. Osim zahvata na pojačanju konstrukcije potrebno je izvesti određene zahvate na sanaciji građevine. Vizualnim pregledom utvrđeno je da u etažama podruma i prizemlja nema potrebe za sanacijskim radovima, dok je na gornjim etažama potrebna soboslikarska sanacija pukotina (većinom na spojevima drvene i zidane konstrukcije, uz dimnjak i sl.), popravak parketa oštećenih uslijed prodora vode i vlage, sanacija instalacija (sustava rasvjete, te pregled i ispitivanje ostalih instalacija) i slični zahvati. Unutarnje drveno stubište, s obzirom na materijal od kojeg je izrađeno i smjerove otvaranja vrata vjerojatno nije predviđeno kao evakuacijsko, već je sva evakuacija predviđena preko nove dogradnje. Prema nacrtima iz glavnog i izvedbenog projekta zidovi oko stubišta su kanatna stijena (opeka kao ispuna među drvenim gredama i stupovima), te su pukotine po zidu najvjerojatnije na spoju drva i opeke. Prilikom soboslikarske sanacije ovo je potrebno na nekoliko mjesta potvrditi, a prilikom izrade projekta obnove detaljnije analizirati stabilnost zida.''

### FINANCIRANJE

Financiranje Gradskog muzeja Sisak odvija se kroz proračunska sredstva Osnivača te sufinanciranjem pojedinih programa i projekata sredstvima Ministarstva kulture, Sisačko – moslavačke županije, Europske Unije te samofinanciranjem kroz vlastite djelatnosti, sponzorstvom i donacijama. Ostvareni vlastiti prihod disperzirati će se u sufinanciranje vlastitih programa u skladu s trenutnim potrebama.

**PROGRAMSKA USMJERENJA**

***1. Otvorenost muzeja za potrebe građana***

Uz uvjerenje kako muzej, poput drugih javnih službi, postoji zbog građana, muzej će sve svoje djelatnosti usmjeriti na upoznavanje javnosti sa svojim radom te otvorenim pristupom nastojati privući što veći broj posjetitelja.

*2.* ***Suvremen pristup u predočavanju građe***

Uz nastojanje suvremenog multimedijalnog pristupa prezentiranja građe, organizirat će se ciljane i atraktivne izložbe, predavanja i druga muzejska događanja.

3. ***Godišnje izdavanje stručnih radova***

Svi kustosi i drugi stručni radnici muzeja, ali i drugi stručnjaci i znanstvenici koji se bave poviješću grada Siska, objavljivat će svoje radove u Godišnjaku Gradskog muzeja Sisak.

4. B***riga o građi***

Zbirke muzejskih predmeta čine skupine predmeta koje su međusobno povezane prema jednome ili više obilježja: materijalu, razdoblju, stilskim obilježjima, autoru, školi, pokretu, temi, osobi, događaju,teritoriju, mediju, tehnici i tehnologiji, određenoj znanstvenoj disciplini, specifičnoj ljudskoj djelatnosti i dr. Postojeće zbirke Gradskog muzeja Sisak, nastale su reorganiziranjem unutarnjeg ustroja ustanove tijekom 2020. godine. Prema jednom ili više navedenih obilježja te sukladno njihovoj srodnosti i *uvođenju u funkciju novih muzejskih prostora*, organizirane su u nekoliko već nabrojanih odjela.

**IZVJEŠĆE O RADU GRADSKOG MUZEJA SISAK ZA 2021. GODINU**

1. **SKUPLJANJE GRAĐE**
   1. **Kupnja**

Gradski muzej Sisak kupio je tijekom 2021. godine ukupno 26 predmeta:

Zbirka starih razglednica – 23 predmeta

Dokumentarna zbirka II – 1 predmet

Zbirka Varia – 2 predmeta

* 1. **Terensko istraživanje**

Terenskim istraživanjem prikupljeno je ukupno 40 predmeta:

Zbirka Varia – 19 predmeta

Zbirka ambalaže i reklamnog materijala – 21 predmet

* 1. **Darovanje**

Muzeju je tijekom godine darovano 1529 predmeta za različite zbirke:

Zbirka fotografija, fotografskih albuma, negativa i filmske građe - 59 fotografija

Zbirka militarija - 7 predmeta

Zbirka odlikovanja, medalja, plaketa, priznanja i značaka - 7 predmeta

Zbirka namještaja – 6 predmeta

Zbirka kućanskih predmeta – 13 predmeta

Zbirka ambalaže i reklamnog materijala - 21 predmet

Tehnička zbirka – 36 predmeta

Zbirka varia – 18 predmeta

Zbirka Janeš – 1 predmet

Zbirke koje će biti formirane te će gramofonske ploče i makete biti uvrštene u njih:

Zbirka zvučnih zapisa i nosača –1049 predmeta

Zbirka modelarsko-maketarskih predmeta i alata – 312 predmeta

1. **ZAŠTITA**

**2.1. Preventivna zaštita**

Kontinuirano su provođene preventivne mjere zaštite u prostorima Gradskog muzeja Sisak. Izvedena je preventivna (osnovna) zaštita dijela predmeta iz fundusa koja se, uz kontrolu stanja predmeta, prvenstveno svodila na mjere zaštite od fizičkih oštećenja, prašine, prljavštine te pohrane u beskiselinske ovitke.

Redovito su kontrolirani mikroklimatski uvjeti u čuvaonicama, izrađivana je oprema za pohranu i izlaganje muzejskih predmeta te je provođena preventivna zaštita na predmetima u dogovoru s kustosima. Redovitim se obilascima čuvaoničkih prostorija u kojima su zbirke pohranjene provode postupci preventivne zaštite.

Dio građe izdvojen je za hitnu restauraciju i konzervaciju, sukladno dogovoru s Hrvatskim restauratorskim zavodom.

U suradnji s Institutom Ruđer Bošković, Laboratorijem za radiacijsku kemiju i dozimetriju, izvršeno je preventivno ozračivanje predmeta gama zračenjem u svrhu dekontaminacije cjelokupnih zbirki (Zbirka nošnji, oglavlja i nakita, Zbirka tekstila i Zbirka Turnšek - tekstil Donje Posavine).

U vlastitoj radionici izvedena je preventivna zaštita nalaza (pranje, čišćenje, konsolidacija) s arheoloških istraživanja i nadzora.

**2.2. Konzervacija**

Provođena je i zaštita muzejske građe putem konzervacije i restauracije muzejskih predmeta koja je izvođena u vlastitim radionicama.

Ukupno je oprano, očišćeno, zalijepljeno i konzervirano 152 predmeta s 3 arheološka lokaliteta.

Provedeni su konzervatorsko-restauratorski radovi na kapeli Sv. Kvirina i ostacima rimske arhitekture u okviru arheološkog parka u nastajanju Sv. Kvirin. Izvođač radova: Gradnja Kus d.o.o., Moslavačka 35, Velika Ludina.

Započela je konzervacija ulomaka zidnih oslika sa istraživanja „Županijski sud, 2015.“ i „A. Starčevića 57, 2019.“ Izvođač: Suzana Damiani, konzervator-restaurator savjetnik, Trg žrtava fašizma 2, 10 290 Zaprešić.

**2.3. Restauracija**

Tijekom godine se provodila restauracija na 59 predmeta iz zbirki muzeja, od strane restauratora Gradskog muzeja Sisak i vanjskih izvođača. Također su obavljeni konzervatorsko - restauratorski postupci na 26 predmeta iz Muzeja grada Koprivnice – etnološki odjel.

Započela je restauracija ulomaka zidnih oslika s istraživanja „Županijski sud, 2015“ i „A. Starčevića 57, 2019“. Izvođač: Suzana Damiani, konzervator-restaurator savjetnik, Trg žrtava fašizma 2, 10 290 Zaprešić.

Započeti su popravci predmeta zbirke Kraker oštećenih u potresu. Radi se o kućištima tri radio prijemnika i jednom mjernom instrumentu, izrađenim od bakelita i drveta.

**2.4. Ostalo**

Djelatnici Gradskog muzeja Sisak sudjelovali su u evakuaciji muzejskih predmeta iz prostora oštećenih potresom 28. i 29. prosinca 2020. godine (izložbeni prostor, čuvaonice, Holandska kuća, Stari grad). Predmeti su smješteni u privremeni prostor ili prepakirani i premješteni u druge dijelove čuvaonica.

Gradski muzej Sisak izvršio je prihvat i organizirao smještaj fundusa Galerije Krsto Hegedušić iz Petrinje.

Zaposlenici Gradskog muzeja Sisak sudjelovali su u postupcima evakuacije kulturnih dobara iz memorijalne kuće Ante Kovačića u Glini, zajedno s kolegama iz Ministarstva kulture i medija. Evakuirani predmeti preventivno su tretirani gama zračenjem te potom privremeno smješteni po odluci Ministarstva kulture i medija RH, djelatnici Muzeja predmete su katalogizirali i fotografirali.

1. **DOKUMENTACIJA** 
   1. **Inventarna knjiga**

Tijekom 2021. godine nastavljen je rad na stručnoj obradi muzejske građe. Građa se inventira računalno, u integralnom muzejskom informacijskom sustavu M++.

U Jedinstvenu inventarnu knjigu muzejskih predmeta 2021. godine upisano je 519 predmeta (496 zapisa) u računalnu bazu podataka M++ (novoinventirana građa):

Zbirka metalnih predmeta - 1 predmet, 1 zapis

Zbirka kamenih predmeta i građevnog materijala - 19 predmeta, 19 zapisi

Zbirka keramičkih svjetiljki i kadionica - 1 predmet, 1 zapis

Zbirka stolnog i kuhinjskog posuđa - 13 predmeta, 13 zapisa

Zbirka keramičkih predmeta - 3 predmeta, 3 zapisa

Zbirka fine keramike i keramoplastike - 5 predmeta, 5 zapisa

Zbirka nošnji, oglavlja i nakita - 2 predmeta, 2 zapisa

Zbirka starih razglednica - 23 predmeta, 23 zapisa

Dokumentarna zbirka I - 1 predmet, 1 zapis

Dokumentarna zbirka II - 4 predmeta, 4 zapisa

Zbirka sitnog tiska - 4 predmeta, 4 zapisa

Zbirka novina - 3 predmeta, 3 zapisa

Zbirka fotografija, fotografskih albuma, negativa i filmske građe - 102 predmeta, 87 zapisa

Zbirka zastava - 22 predmeta, 22 zapisa

Zbirka plakata - 43 predmeta, 40 zapisa

Zbirka militarija - 39 predmeta, 35 zapisa

Zbrika odlikovanja, medalja, plaketa, priznanja i značaka - 36 predmeta, 35 zapisa

Zbirka obrta - 26 predmeta, 26 zapisa

Zbirka varia - 34 predmeta, 34 zapisa

Tehnička zbirka - 36 predmeta, 36 zapisa

Zbirka ambalaže i reklamnog materijala - 44 predmeta, 44 zapisa

Zbirka namještaja - 4 predmeta, 4 zapisa

Zbirka kućanskih predmeta - 14 predmeta, 14 zapisa

Zbirka skulptura i sitne plastike - 1 predmet, 1 zapis

Zbirka Antolčić - 38 predmeta, 38 zapisa

Zbirka Kraker - 1 predmet, 1 zapis

U kontinuitetu je provođena reinventarizacija (dodjeljivanje jedinstvenih inventarnih brojeva) njihovo prenošenje u nove zbirke.

**3.2. Katalog muzejskih predmeta**

Osim novo inventiranih i katalogiziranih predmeta, sustavno su nadopunjavani podaci o inventariziranim predmetima, pridruživane su im fotografije te su isti raspoređivani po zbirkama unutar odjela. Također se sustavnim pregledavanjem čuvaonica izdvajaju predmeti radi dopune podataka u M++ (opis, vrsta, datacija, dimenzije, smještaj, pridružena fotografija, i dr.).

U računalnoj bazi podataka (M ++) je katalogizirano:

Zbirka metalnih predmeta - 1 predmet

Zbirka kamenih predmeta i građevnog materijala - 19 predmeta

Zbirka keramičkih svjetiljki i kadionica - 1 predmet

Zbirka stolnog i kuhinjskog posuđa - 13 predmeta

Zbirka keramičkih predmeta - 3 predmeta

Zbirka fine keramike i keramoplastike - 5 predmeta

Zbirka nošnji, oglavlja i nakita - 52 predmeta

Zbirka starih razglednica - 23 predmeta

Dokumentarna zbirka I - 8 predmeta

Dokumentarna zbirka II - 141 predmeta

Zbirka sitnog tiska - 8 predmeta

Zbirka novina - 74 predmeta

Zavičajna zbirka - 2 predmeta

Zbirka fotografija, fotografskih albuma, negativa i filmske građe - 102 predmeta

Zbirka zastava - 22 predmeta

Zbirka plakata - 43 predmeta

Zbirka militarija - 39 predmeta

Zbrika odlikovanja, medalja, plaketa, priznanja i značaka - 34 predmeta

Zbirka obrta – 26 predmeta

Zbirka varia – 34 predmeta

Tehnička zbirka – 36 predmeta

Zbirka ambalaže – 44 predmeta

Zbirka namještaja – 4 predmeta

Zbirka kućanskih predmeta – 14 predmeta

Zbirka skulptura i sitne plastike - 1 predmet

Zbirka Antolčić – 38 predmeta

Zbirka Kraker - 89 predmeta

**3.3. Fototeka**

Kontinuirano se popunjava fototeka Gradskog muzeja Sisak digitalnim fotografijama. Ukupno, do kraja 2021. godine, upisano je 26734 fotografija.

**3.4. Dijateka**

U računalnu bazu S++ 2021. godine upisano je 14 dijapozitiva.

**3.6. Hemeroteka**

Prikupljeno je, za sada, 150 članaka iz 2021. godine, od toga je 137 članaka s internetskih stranica, a 13 iz tiskovina.

**3.9. Ostalo**

U dokumentacijskim fondovima sekundarne dokumentacije, u računalnoj bazi S++, obrađivane su inventirane jedinice, dopunjavani su podaci o prethodno evidentiranim zapisima, upisivane su veze između inventiranih jedinica te su pridruživane fotografije.

Prikupljana je dokumentacija o izložbama i događanjima, otvarani su novi inventarni omoti za pohranjivanje iste te je razvrstavana dokumentacija iz prethodnih godina.

Svi fondovi sekundarne dokumentacije se vode u računalnoj bazi S++, osim dokumentacije o provedenim konzervatorsko - restauratorskim postupcima koja se vodi u pisanom obliku. U računalnu bazu S++ u 2021. godini upisano je 613 jedinica, a u pisanom obliku zabilježeno je 59 jedinica, što ukupno iznosi 672 jedinice.

Dakle, u sekundarne fondove je upisano:

Fototeka – 22

Dijateka – 14

Knjiga negativa - 153 jedinica

Medijateka - 30 jedinica

Pedagoška djelatnost - 47 jedinica

Izložbe - 15 jedinica

Posebna događanja *-* 15 jedinica

Izdavačka djelatnost - 16 jedinica

Stručni i znanstveni rad - 1 zapis

Dokumenti (podzbirka Arheološka dokumentacija) - 6 zapisa.

Evidencija terenskih izvještaja (podzbirka Arheološka dokumentacija) - 254 zapisa. Marketing i odnosi s javnošću - 40 zapisa

Dokumentacija o provedenim konzervatorsko-restauratorskim postupcima – 59 jedinica, u pisanom obliku.

Izrađena je arheološka nacrtna dokumentacija na podlozi georeferencirane fotografije u programu AutoCAD / Raster design za lokalitete "Sisak, A. Starčevića 37" i "Sisak, Sv. Kvirin".

Također, obavljano je i slijedeće

- rad na popunjavanju dokumentacije za 10 predmeta koji su stradali u potresu

- rad na popisu i kataloškoj obradi te skeniranju 304 naslovnice knjiga iz ostavštine Ivice Antolčića koje su bile donacija

- rad na popisu i kataloškoj obradi te skeniranju 11 knjiga vezanih uz ilustracije Ivice Antolčića, nađenih na tavanu Gradskog muzeja Sisak

- rad na popisu i kataloškoj obradi 125 predmeta iz zbirke književnika Ante Kovačića iz Gline

1. **KNJIŽNICA**

**4.1. Nabava**

Knjižnični fond povećan je za 86 naslova.

· Razmjena: 58 naslova

· Dar: 19 naslova

· Kupnja: 2 naslova

· Izdanja Gradskog muzeja Sisak: 7 naslova

1. Cvetković, Marijan: Sjećanje o prijeđenom putu
2. Čakširan, Vlatko; Škrgulja, Rosana: Oš kupit ciglu?=Wanna buy a brick?
3. Željeznička baština Siska na starim razglednicama i fotografijama iz zbirki Gradskog muzeja Sisak
4. Branitelji u fokusu: izložba fotografija iz vremena Domovinskog rata Mladena Kneževića Gipsa
5. Arbutina, Miroslav: Između dvaju čekanja
6. Tomaš Barišić, Tea – Škrgulja, Rosana: Ogledalo, ogledalce moje: Rimski kozmetički pribor iz Siscije
7. Bogatić, Marijan: Vodič po postavu za mlade i one koji se tako osjećaju

**4.2. Stručna obrada knjižničnog fonda**

Knjižnična građa obrađena je na klasičan način, uvedena u inventarnu knjigu te katalogizirana (86 jedinica).

Ukupni knjižni fond uvedenih jedinica u inventarnu knjigu je 14 540.

**4.3. Zaštita knjižnične građe**

Provedene su mjere očuvanja knjižne građe upotrebom zaštitnih mapa.

**4.4. Služba i usluge za korisnike**

Primarni korisnici muzejske knjižnice su djelatnici matične ustanove ali se njezinim uslugama koriste i brojne zainteresirane osobe koje nisu zaposlene u Gradskom muzeju Sisak.

**4.5. Ostalo**

Razmjenjivane su publikacije sa srodnim ustanovama.

Sukladno zakonu o knjižnicama slani su obvezni primjerci, publikacije u izdanju Gradskog muzeja Sisak, Nacionalnoj i sveučilišnoj knjižnici u Zagrebu (9 primjeraka) te Narodnoj knjižnici i čitaonici u Sisku (1 primjerak).

Muzej je sudjelovao na 39. izložbi izdavačke djelatnosti hrvatskih muzeja i galerija, za koju su MDC-u dostavljena po tri primjerka publikacija u izdanju Gradskog muzeja Sisak.

Knjižnica, čitaonica i spremište knjižnice su uređivani nakon potresa. Nacionalna i sveučilišna knjižnice u Zagrebu donirala je police za potrebe obnove nakon potresa te su stare police zamijenjene novima.

**5. STALNI POSTAV**

Nakon potresa i znatnih oštećenja koje je doživio izložbeni prostor stalni muzejski postav je morao biti evakuiran.

**6. STRUČNI RAD**

**6.1. Stručna obrada muzejske građe**

U sklopu svoje djelatnosti kustosi rade na stručnoj obradi predmeta u svrhu izložbi, izrade stručnih i znanstvenih članaka te redovite obrade.

Za potrebe Gradske galerije Striegl napravljena je kataloška obrada 6 fotografija iz fundusa Gradskog muzeja Sisak.

Za potrebe evakuacije i pohrane zbirke Ante Kovačića koja se nalazila u spomen kući u Glini izvršeno je katalogiziranje svih preuzetih predmeta.

**6.2. Identifikacija / Determinacija građe**

U sklopu postupka inventarizacije stručni djelatnici vrše identifikaciju i determinaciju građe. Osim rada na muzejskoj građi vanjskim korisnicima davano je stručno mišljenje o njihovim predmetima (determinacija i opća datacija).

Prilikom terenskih istraživanja i ponuda za otkupe predmeta za Zbirku nošnji, oglavlja i nakita te Zbirku tekstila, provedena je identifikacija i determinacija građe.

**6.3. Revizija građe**

Djelatnici Gradskog muzeja Sisak kroz godine kontinuirano provode revizije svojih zbirki.

Tijekom 2021. godine provedena je revizija Zbirke tekstila.

Započete su revizije sljedećih zbirki: Zbirka keramičkih predmeta, Zbirka amfora i pitosa, Zbirka stolnog i kuhinjskog posuđa, Zbirka fine keramike i keramoplastike, Srednjovjekovna zbirka, Novovjekovna zbirka. Zbog potresa sva građa nije dostupna, te će se revizije nastaviti kada se steknu uvjeti za njihovo provođenje.

**6.5. Posudbe i davanje na uvid**

Tijekom 2021. godine sukladno Zakonu o pravu na pristup informacijama zaprimljeno je 14 zahtjeva za pristup informacijama. Svi podneseni zahtjevi su riješeni u zakonskom roku. Evidencija o zaprimljenim zahtjevima vodi se u elektroničkom obliku putem Upisnika o zahtjevima, postupcima i odlukama o ostvarivanju prava na pristup informacijama i ponovnu uporabu informacija.

U muzejskoj knjižnici posuđuje se i daje na uvid knjižnična građa muzejskim djelatnicima i vanjskim korisnicima. Uslugama muzejske knjižnice se služilo 9 vanjskih korisnika.

U sklopu knjižnice nalazi se i Fototeka. Uvid u fotografije ostvarilo je 9 korisnika.

Za potrebe izrade doktorske disertacije (Sveučilište u Marseillesu, Francuska) dane su na uvid metalne zatege i spojnice iz Zbirke metalnih predmeta.

Arheološkom muzeju u Zagrebu posuđeni su predmeti iz Srednjovjekovne zbirke za izložbu „Avari i Slaveni južno od Drave“.

**6.6. Sudjelovanje na kongresima i savjetovanjima** *(sa izlaganjem, bez izlaganja)*

- 22.-24. ožujka 2021., Rosana Škrgulja, sudjelovanje na 1st Croatian Conference on Earthquake Engineering 1CroCEE, Zagreb sa izlaganjem „The 4th century Siscia (Croatia) earthquake – archaeoseismological evidence“, Zagreb

- 16. travnja 2021., Vlatko Čakširan, izlaganje „Gradski muzej Sisak na društvenim mrežama“ na on-line predavanju „Korištenje društvenih mreža u muzejima“, preko ZOOM platforme, u organizaciji Muzejsko dokumentacijskog centra u Zagrebu

- 4.-5. lipnja 2021., Neven Peko, sudjelovanje na završnoj konferenciji Erasmus+ projekta CAPuS „Conservation of Art in Public Spaces (CAPuS) final event“ sa prezentacijom „Testing of removal methods for degraded coatings and of new coating systems for application on sculptures from the Sisak Steelworks Sculpture Park“, on-line

- 6.-11. rujna 2021., Rosana Škrgulja, sudjelovanje na 27th Annual Meeting of the European Association of Archaeologists (EAA) s izlaganjem „Dugouts found in the Kupa river in Sisak, Croatia“, Kiel, Njemačka

- 20.-24. rujna 2021., Rosana Škrgulja, sudjelovanje na „Mobility action**“** programu, bez izlaganja, u Galeriji AMZ

- 5.-8. listopada 2021., Neven Peko, sudjelovanje na 27. Hrvatskom skupu kemičara i kemijskih inženjera s međunarodnim sudjelovanjem te 5. Simpoziju Vladimir Prelog s poster prezentacijom „Analyses on chemical and mechanical stripping of coatings on metal plate mock-ups“, Veli Lošinj

**6.7. Publicistička djelatnost stručnih djelatnika** *(u okviru muzejske djelatnosti)*

- Marijan Bogatić, članak “Edukativni kutak za mlade i one koji se tako osjećaju“, Zbornik radova 11. Skupa pedagoga, Šibenik, Zbornik je u pripremi za tisak

- Marijan Bogatić, ''Vodič po postavu za mlade i koji se tako osjećaju''

- Vlatko Čakširan i Rosana Škrgulja, katalog izložbe „Oš' kupit ciglu?“

- Vlatko Čakširan, katalog izložbe „Željeznička baština Siska na starim razglednicama i fotografijama iz zbirki Gradskog muzeja Sisak“

- Vlatko Čakširan, tekst ”Razotkrivanje ruševina” u monografiji „Između dvaju čekanja“, str. 9-13.

- Vlatko Čakširan, tekst „Gradski muzej Sisak nakon potresa-bilješke“, časopis Kupa, 13-14, 2021., str. 62-66

- Rosana Škrgulja, pripremljen za objavu članak „Neka jedu kolače! Krustuli iz Gradskog muzeja Sisak.“ – recenziran, u tisku

- Rosana Škrgulja, Tea Tomaš Barišić, katalog izložbe „Ogledalo, ogledalce moje: Rimski kozmetički pribor iz Siscije“

- Ivica Valent, katalog izložbe „Stjepan Radić – jučer, danas, sutra“ na hrvatskom i češkom jeziku

- Ivica Valent, deplijan izložbe „Kung-fu majstori na velikom platnu“

- Ivica Valent, vodič kroz izložbu „Branitelji u fokusu - izložba fotografija iz vremena Domovinskog rata Mladena Kneževića Gipsa“

**6.8. Stručno usavršavanje**

- 30. travnja 2021., Ivana Plavec i Ivica Valent, sudjelovanje na on-line radionici „Dokumentiranje skupina predmeta koji čine cjelinu”, održana preko platforme Zoom

- 18. i 19. svibnja 2021., Vlatko Čakširan, Ivana Plavec i Ivica Valent, sudjelovanje na on-line konferenciji „Muzejske čuvaonice – od brige o zbirkama do politike sabiranja“, preko platforme Zoom

- 29. rujna 2021., Vlatko Čakširan, sudjelovanje na predstavljanju Pravilnika za opis i pristup građi u knjižnicama, arhivima i muzejima u NSK u Zagrebu

- 29. studenoga i 1. prosinca 2021., Vlatko Čakširan, on-line seminar „Earthquake Damage Mitigation for Collections“ u organizaciji Odsjeka za konzervaciju-restauraciju [Umjetničke akademije u Splitu](https://www.umas.unist.hr/) i Muzejskoga dokumentacijskog centra

- 7. prosinca 2021., Vlatko Čakširan, predavanje „Krivotvorene umjetnine i dokumenti“, Muzej Suvremene umjetnosti Zagreb

- Ivana Plavec, aktivno sudjelovanje na 1. dioničkoj radionici za izradu Plana upravljanja Odranskim poljem i Turopoljem (PU 042) u sklopu projekta „Razvoj okvira za upravljanje ekološkom mrežom Natura 2000“. Naglasak na kulturi i tradicijskoj baštini, sudjelovanje u sastavljanju Plana s prijedlozima za revitalizaciju, obnovu te implementaciju drvene arhitekture u kulturnu ponudu područja Sisačko-moslavačke županije.

**6.9. Stručna pomoć i konzultacije**

Muzej u sklopu svoje djelatnosti daje stručnu pomoć i provodi konzultacije s vanjskim korisnicima. Redovito se pomagalo pojedincima koji su tražili podatke o povijesti grada, zatim učenicima i studentima za njihove stručne i diplomske radove, stručnjacima koji se bave istraživanjem povijesti grada, raznim udrugama i predstavnicima drugih muzejskih institucija.

**6.10. Urednički poslovi, recenzije knjiga i članaka**

- Marijan Cvetković, „Sjećanja o prijeđenom putu“, uredništvo Vlatko Čakširan

- Miroslav Arbutina – Arbe, „Između dvaju čekanja“, uredništvo Vlatko Čakširan

- Sagita Mirjam Sunara, „Park skulptura Željezare Sisak“, Anali Galerije Antuna Augustinčića, br 40-41., recenzija članka Vlatko Čakširan

**6.11. Djelovanje u strukovnim društvima**

- Neven Peko, Vlatko Čakširan i Marijan Bogatić su članovi Hrvatskog muzejskog društva.

- Vlatko Čakširan i Ivica Valent su imenovani su 14. srpnja 2021. godine od strane Hrvatskog muzejskog vijeća članovima Stručnih povjerenstava za ocjenjivanje uvjeta za napredovanje u muzejskoj struci.

**6.12. Informatički poslovi muzeja**

* Internet stranica Gradskog muzeja Sisak

Gradski muzej Sisak na svojoj Internet stranici objavljuje sve vijesti vezane uz rad, aktivnosti, djelatnosti i poslovanje Muzeja. Na istoj stranici vodi se i webshop.

Tijekom 2021. na Internet stranici objavljeno je 26 članaka.

Društvene mreže (Facebook, Twitter, Instagram): profil Gradski muzej Sisak, profil Holandska kuća

Gradski muzej Sisak i Holandska kuća posjeduju svoje *Facebook i Instagram* profile. Najviše korištena društvena mreža nam je Facebook. Stranica Holandska kuće s krajem 2021. godine broji 1499 pratitelja, dok stranica Gradski muzej Sisak broji 3551 pratitelja.

Članke objavljuje i uređuje Odjel odnosa s javnošću u suradnji s kustosima i muzejskim pedagogom.

Pokrenuta je Facebook akcija „Sisak prije potresa“ u svrhu prikupljanja starih fotografija i razglednica grada kako bi se omogućila kvalitetnija obnova oštećene zaštićene gradske jezgre.

**Digitalizacija građe**

U sklopu djelatnosti Gradskog muzeja Sisak redovito se provodi digitalizacija muzejske građe.

- Pomoću novo nabavljenog USB gramofona (u listopadu 2021.) započeta je digitalizacija zvučnih zapisa sa šelak gramofonskih ploča. Do kraja godine digitalizirano je 12 skladbi.

- Skenirano je 315 naslovnica knjiga iz ostavštine Ivice Antolčića

- Skenirane fotografije privatnog korisnika iz vremena Domovinskog rata za potrebe Gradskog muzeja Sisak.

**6.13. Ostalo**

U sklopu redovitih djelatnosti Muzeja kontinuirano se provodi suradnja s Hrvatskim muzejskim vijećem, Muzejskim dokumentacijskim centrom, Državnim zavodom za statistiku, Ministarstvom kulture i medija RH.

U OREG, *online* korisničku aplikaciju Registra muzeja, galerija i zbirki RH su upisani podaci o Gradskom muzeju Sisak (podaci o ustanovi, prostorima, stručnom osoblju, odjelima, muzejskim zbirkama, dokumentacijskim fondovima...) za 2021. godinu.

Podaci iz Registra su ispisani kao i statistika upisa u M++ i S++.

37 programa Gradskog muzeja Sisak prijavljeno je na razne Pozive Javnih potreba u kulturi (Ministarstvo kulture i medija RH, Grad Sisak, Sisačko-moslavačka županija)

**Erasmus + KA projekt Conservation of Art in Public Spaces (CAPuS)**

Projektne aktivnosti okončane su u 2021. godini. Projekt je prošao fazu evaluacije.

**ARHEOLOŠKI NADZORI**

**Ulica Nikole Tesle 9g, Sisak**

Vrijeme trajanja: 11.-16. ožujka 2021., u trajanju od 2 radna dana

Stručni voditelj: Tea Tomaš-Barišić, dipl. arheolog; zamjenik Iskra Baćani, dipl. arheolog

Prilikom arheološkog nadzora, na k.č. br. 1705/16, k.o. Sisak Stari, nad iskopom za gradnju ograde i učvršćivanja konstrukcije objekta nisu pronađene nikakve arheološke strukture niti pokretni arheološki materijal.

**Trg hrvatskih branitelja – druga faza, Sisak**

Vrijeme provođenja: travanj - svibanj 2021.

Stručni voditelj: Tea Tomaš Barišić, dipl. arheolog; zamjenice: Rosana Škrgulja, dipl. arheolog i Iskra Baćani, dipl. arheolog

Na arheološkom nadzoru nad zemljanim radovima prilikompojačanog održavanja parkirališnih površina na k.č. 1264, 1267/1, 1271/1, 1278, k.o. Sisak Stari prikupljen je veći broj ulomaka rimske keramike.

**Ulica S. i A. Radića, Sisak**

Vrijeme provođenja: 1. lipnja 2021., 1 radni dan

Stručni voditelj: Iskra Baćani, dipl. arheolog; zamjenik: Tea Tomaš Barišić, dipl. arheolog

Arheološki nadzor nad zemljanim radovima pri izgradnji zamjenske stambene građevine u Sisku, Sisak Stari

**Mlin i pekare d.o.o, Sisak, Ul. kralja Zvonimira 24**

Vrijeme trajanja: 7. i 11. lipnja 2021., u trajanju od dva radna dana

Stručni voditelj: Tea Tomaš Barišić, dipl. arheolog; zamjenica Rosana Škrgulja, dipl. arheolog

Na nadzoru nad zemljanim radovima iskopa za temelje stupova ograde na k.č. 754/1, k.o. Sisak Stari nisu otkriveni pokretni ni nepokretni arheološki nalazi.

**Majmunjak**

Vrijeme provođenja: srpanj 2021.

Stručni voditelj: Rosana Škrgulja, dipl. arheolog; zamjenica Tea Tomaš Barišić:, dipl. arheolog

Tijekom uređenja dječjeg igrališta *Majmunjak* u Ulici S. i A. Radića u Sisku, k.o. Sisak Stari, na k.č.br. 1184 nije bilo nalaza.

**Trafostanica Zanatski centar**

Vrijeme provođenja: kolovoz - prosinac 2021., 5 radna dana

Stručni voditelj: Iskra Baćani, dipl. arheolog; zamjenik: Tea Tomaš Barišić, dipl. arheolog

Arheološkoi nadzor nad zemljanim radovima tijekom zemljanog iskopa pri postavljanju nove trafostanice Zanatski centar te rova za postavljanje kabela od trafostanice do Starog mosta, u Lađarskoj ulici, duž k.č. 2614/1, k.o. Novi Sisak.

**Izgradnja sifonskog vodoopskrbnog cjevovoda**

Vrijeme trajanja: listopad - prosinac 2021., u trajanju od 3 radna dana

Stručni voditelj: Tea Tomaš-Barišić, dipl. arheolog; zamjenik Rosana Škrgulja, dipl. arheolog

Na nadzoru prilikom radova na Izgradnji sifonskog vodoopskrbnog cjevovoda uzvodno od Starog mosta, k.č. br. 1302, 2426/1, k.o. Sisak Stari; k.č. br. 2637, 318, 2608 k.o. Sisak Novi (I. situacija) nisu otkriveni pokretni ni nepokretni arheološki nalazi.

**Sisak, Glazbena škola**

Vrijeme provođenja: 19. studenoga 2021.

Stručni voditelj arheološkog nadzora: Rosana Škrgulja

Izvedeno je sondiranje zidova Glazbene škole (k. č. br. 978, k. o. Sisak Stari) u svrhu izrade projekta obnove nakon potresa. Nije bilo nepokretnih arheoloških nalaza. Obrađeni komadi kamena iz rimskog razdoblja odvezeni su na Sv. Kvirin.

**Sisak – Nikole Mikca**

Vrijeme provođenja: 8. prosinca 2021.

Stručni voditelj: Rosana Škrgulja

Tijekom arheološkog nadzora, Sisak Stari, gdje je predviđena dogradnja objekta na postojećim temeljima nije bilo nalaza.

**Ulica I. K. Sakcinskog, Sisak**

Vrijeme provođenja: nadzor u tijeku

Stručni voditelj: Iskra Baćani, dipl. arheolog; zamjenik: Tea Tomaš Barišić, dipl. arheolog

Stručno vodstvo arheološkog nadzora nad zemljanim radovima pri izgradnji poslovno - stambenog objekta, k.o. Sisak Stari.

**ETNOGRAFSKA ISTRAŽIVANJA**

Tijekom terenskog istraživanja za izložbeni program „Graditeljstvo“ fotografirani i dokumentirani su primjeri tradicijskog graditeljstva na lokalitetima: Brežane Lekeničke, Petkovac, Komogovina, Petrinja, Meminska, Timarci, Slovinci, Šaš, Čigoč, Gušće, Lukavec.

**FOTOLABORATORIJ**

U okviru djelovanja fotolaboratorija obavljaju se postupci fotografiranja, skeniranja i pohrane fotografskih zapisa, kako muzejskih predmeta (za potrebe vođenja muzejske dokumentacije te objave u katalozima i na izložbama), tako i zbivanja u Muzeju i gradu te radova kustosa i arheoloških istraživanja na terenu.

**9. IZLOŽBENA DJELATNOST**

Naziv izložbe: **Industrijska baština Siska – prošlost i sadašnjost**

Mjesto održavanja i prostor: Knjižnice grada Zagreba, Knjižnica Božidara Adžije u Zagrebu

Vrijeme trajanja: 16. veljače – 16. ožujka 2021.

Kustosi izložbe: Miroslav Arbutina Arbe, voditelj Foto galerije “Siscia Obscura” iz Siska i Vlatko Čakširan

Opseg: 20 kapafiksa i 40 fotografija

Vrsta: povijesna, edukativna, informativna, pokretna, skupna

Tema: Industrijska baština grada Siska je prikazana s dva različita gledišta, spajajući prošlost i sadašnjost. Povijesni i tematski pregled industrijske baštine rad je Vlatka Čakširana, dok su prikaz sadašnjeg stanja dokumentirali fotografi Stanko Abadžić, Damir Matijević, Janko Belaj i Miroslav Arbutina.

Korisnici: posjetitelji svih dobnih i obrazovnih skupina.

Naziv izložbe: **Muzej nakon potresa**

Mjesto održavanja i prostor: Šetnica Slavoljuba Slave Striegla, Sisak

Vrijeme trajanja: 24. travnja 2021.

Autor stručne koncepcije: Vlatko Čakširan

Opseg: 10 stalaka za slike s fotografijama

Vrsta: tuzemna, informativna, pokretna

Tema: Gradski muzej Sisak u sklopu obilježavanja 70 godina svog djelovanja i predstavljanja na Šetnici Slavoljuba Slave Striegla, organizirao je prigodnu izložbu. Izložbom je prezentirano stanje nakon potresa od 29. prosinca 2020. godine u Gradskom muzeju Sisak, Info centru industrijske baštine Holandska kuća i utvrdi Stari grad.

Korisnici: posjetitelji svih dobnih i obrazovnih skupina

Naziv izložbe: **Oš kupit ciglu? Dvije tisuće godina proizvodnje cigle u Sisku**

Mjesto održavanja i prostor: Gradski muzej Sisak, Tomislavova 10

Vrijeme trajanja: od 18. lipnja 2021.

Autori stručne koncepcije: Vlatko Čakširan, Rosana Škrgulja

Autori likovnog postava: Rosana Škrgulja, Vlatko Čakširan, Maximativa

Opseg: 52

Vrsta: arheološka, povijesna, tuzemna, edukativna, informativna, skupna

Tema: Izložba donosi pregled proizvodnje i korištenja opeke u Sisku u rimskom i modernom razdoblju. Podijeljena je na dva zasebna segmenta, rimsko razdoblje (35 kataloških jedinica) i moderno razdoblje (17 kataloških jedinica).

Korisnici: svi posjetitelji

Naziv izložbe: **Izložba tijekom Dana jazza Damira Kukuruzovića**

Mjesto održavanja i prostor: Gradski Muzej Sisak, dvorište

Trajanje izložbe: 4.-10. srpnja 2021.

Autor(i) stručne koncepcije: Marijana Barišić, direktorica Siscia Jazz Cluba

Autor(i) likovnog postava: Marijana Barišić

Opseg (broj eksponata): 10 plakata (100 x 70 cm) s fotografijama

Vrsta: tematska, tuzemna. Samostalna, pokretna

Tema: Tradicionalni Siscia Open Jazz & Blues Festival ove godine nastavljen je pod imenom Dani jazza Damira Kukuruzovića, uglednog jazz gitarista, najzaslužnijeg za upisivanje Siska u glazbenu kartu Europe, koji je preminuo potkraj 2020. godine. Festival je održan u dvorištu našeg muzeja, a njegovi posjetitelji su mogli vidjeti prigodnu izložbu fotografija. Korisnici: posjetitelji Dana jazza

Naziv izložbe: **Izložba suvremene nizozemske fotografije**

Mjesto održavanja i prostor: Info centar industrijske baštine - Holandska kuća

Vrijeme trajanja: 19. kolovoza – 5. rujna 2021.

Autori stručne koncepcije i fotografija: Vivian Keulards, Renate Bensee, Sabine Wechem

Opseg: 40 fotografija

Vrsta: fotografska, inozemna, gostujuća, skupna

Tema: Izložba je održana u sklopu Festivala Kulturna industrija SMŽ 2021., čiji je organizator Udruga KroNland, a predstavila je fotografije tri nizozemske umjetnice: Vivian Keulards, Renate Bensee i Sabine van Wechem.

Korisnici: Svi posjetitelji Holandske kuće, sudionici Festivala, ljubitelji fotografije

Naziv izložbe: **Kung-fu majstori na velikom platnu**

Mjesto održavanja i prostor: Sisak, Kazalište 21

Vrijeme trajanja: 26. – 28. kolovoza 2021.

Autor stručne koncepcije: Ivica Valent

Opseg (broj eksponata): 10

Vrsta: povijesna, informativna

Tema: Izložba filmskih plakata održana u sklopu osmog Star film festa donosi plakate borilačkih filmova prikazivanih u sisačkim kinima 70-ih i 80-ih godina 20. stoljeća

Korisnici: Izložba je namijenjena posjetiteljima svih dobnih i obrazovnih skupina.

Naziv izložbe: **Branitelji u fokusu - Izložba fotografija iz vremena Domovinskog rata Mladena Kneževića Gipsa**

Mjesto održavanja i prostor: Sisak, Barutana

Vrijeme trajanja: 3. rujna – 31. prosinca 2021.

Autor stručne koncepcije: Ivica Valent, muzejski savjetnik Gradskog muzeja Sisak

Autor fotografija: Mladen Knežević

Opseg (broj eksponata): 18 uvećanja fotografija

Vrsta: povijesna, informativna

Tema: Izložbom Mladena Kneževića Gipsa „Branitelji u fokusu“ nastavljen je ciklus izložbi fotografija „Sisačka bojišnica – okom fotografa“ koja obuhvaća ratne fotografije iz vremena Domovinskog rata. Za ovu izložbu napravljen je izbor fotografija, pripadnika i pripadnica Hrvatske vojske i policije, nastalih 1991. i 1992. godine.

Izložba je postavljena povodom obilježavanja Dana branitelja grada Siska.

Korisnici: Izložba je namijenjena posjetiteljima svih dobnih i obrazovnih skupina.

Naziv izložbe: **Željeznička baština Siska na starim razglednicama i fotografijama iz zbirki Gradskog muzeja Sisak**

Mjesto održavanja i prostor: Info centar industrijske baštine - Holandska kuća

Vrijeme trajanja: 10. rujna - 8. studenoga 2021.

Autor stručne koncepcije: Vlatko Čakširan

Opseg: 54

Vrsta: povijesna, pokretna, samostalna, tuzemna

Tema: Izložbom su prezentirane stare razglednice i fotografije s motivima željezničke baštine Siska. Izložba je održana u sklopu manifestacije „9. Dani industrijske baštine grada Siska“ te je otvorena prigodom otvorenja iste.

Korisnici: posjetitelji svih dobnih i obrazovnih skupina

Naziv izložbe: **Željeznička baština Siska danas**

Mjesto održavanja i prostor: Info centar industrijske baštine - Holandska kuća

Vrijeme trajanja: 15. rujna – 15. listopada 2021.

Autor stručne koncepcije: Miroslav Arbutina Arbe

Autori fotografija: Foto klub Zagreb

Vrsta: fotografska, tematska, pokretna

Tema: U sklopu manifestacije „9. Dani industrijske baštine grada Siska“ , Foto klub Siscia Obscura i Gradski muzej Sisak organizirali su 8. put za redom izložbu na temu industrijske baštine. Izložba prikazuje postojeće stanje željezničke baštine u Sisku, a nastala je u suradnji s Foto klubom Zagreb čiji su članovi autori fotografija: Hrvoje Mahović, Nenad Martić, Katica Pecigoš, Marcel Mlinarić, Davorka Trbojević, Blaženka Kadija, Miroslav Kadija, Čedomil Gros, Senka Jurković Gros, Sandra Tičarić i Ivan Čagalj. Fotografije ukazuju na drastične promjene koje su se dogodile u kontekstu očuvanosti željezničke infrastrukture.

Korisnici: posjetitelji svih dobnih i obrazovnih skupina

Naziv izložbe: **Između dvaju čekanja**

Mjesto održavanja i prostor: Muzej suvremene umjetnosti Zagreb

Info centar industrijske baštine - Holandska kuća, Sisak

Vrijeme trajanja: Zagreb, 20. rujna-10. listopada 2021.

Sisak, 29. prosinca 2021.-12. siječnja 2022.

Autor izložbe i fotografija: Miroslav Arbutina – Arbe

Kustos izložbe: Vlatko Čakširan

Opseg: 82

Vrsta: tematska, pokretna, samostalna, tuzemna

Tema: Miroslav Arbutina – Arbe sisački je fotograf koji izložbom fotografija „Između dvaju čekanja“ tematizira posljedice razornog potresa koji je pogodio grad Sisak krajem 2020. godine.

Korisnici: Izložba je namijenjena posjetiteljima svih dobnih i obrazovnih skupina.

Naziv izložbe: **Mirko Ilić: Iz povijesti ljudske gluposti – Dizajnerska povijest svijeta**

Mjesto održavanja i prostor: Info centar industrijske baštine - Holandska kuća

Vrijeme trajanja: 9. studenoga 2021. - 12. prosinca 2021.

Autor stručne koncepcije: Marko Golub

Autor likovnog postava: Marko Golub

Opseg: 49

Vrsta: gostujuća

Tema: Gostujuća izložba, prvi put predstavljena u HDD galeriji u rujnu 2021., daje prikaz rada istaknutog grafičkog dizajnera Mirka Ilića. Radovi okupljeni za ovu izložbu uključuju i niz plakata i stripova, a svi zajedno čine panoramu proteklih 120 godina (ugrubo od 1900. do 2021.) sagledanu kroz prizmu jednog iznimnog autorskog opusa.

Korisnici: posjetitelji svih dobnih i obrazovnih skupina

Naziv izložbe: **Ogledalo, ogledalce moje: Rimski kozmetički pribor iz Siscije**

Mjesto održavanja i prostor: Gradski muzej Sisak, Tomislavova 10

Vrijeme trajanja: od 16. prosinca 2021. – 30. lipnja 2022.

Autori stručne koncepcije: Rosana Škrgulja, Tea Tomaš Barišić

Autori likovnog postava: Rosana Škrgulja, Tea Tomaš Barišić i Maximativa, Sisak

Opseg: 102

Vrsta: arheološka, tuzemna, edukativna, informativna, skupna

Tema: Izložba donosi pregled higijenskih i kozmetičkih navika stanovnika Siscije, kao i pribor i predmete kojima su se ti postupci uljepšavanja odvijali. Tekstom i predmetima prikazano je kupanje i čišćenje u termama, njegovanje i uređivanje kose, kod muškaraca i brade, njegovanje tijela i lica, šminkanje i parfimiranje, te provjera rezultata svih tih napora u ogledalu.

Korisnici: svi posjetitelji

Naziv izložbe: **Stjepan Radić - jučer danas sutra**

Mjesto održavanja i prostor: Kulturni centar braće Radić, Desno Trebarjevo

Vrijeme trajanja: 11. lipnja - 31. prosinca 2021.

Autor stručne koncepcije: Ivica Valent, muzejski savjetnik Gradskog muzeja Sisak

Autori likovnog postava: Ivica Valent

Opseg (broj eksponata): 88

Vrsta: povijesna, etnografska, edukativna, informativna

Tema: Izložba napravljena u suradnji s Kulturnim centrom Braće Radić je postavljena u sklopu obilježavanja 150. godišnjice rođenja hrvatskog velikana i političara Stjepana Radića. Izložba prikazuje povijest sela Trebarjeva, njegovu etnografsku baštinu i nasljeđe te donosi pregled života i rada Stjepana Radića kao i njegove neizbrisive uloge u hrvatskoj povijesti.

Korisnici: Izložba je namijenjena posjetiteljima svih dobnih i obrazovnih skupina.

Naziv izložbe: **Stjepan Radić - včera dnes zitra**

Naziv izložbe: Stjepan Radić – včera, dnes, zítra

Mjesto održavanja i prostor: Prag, Muzej iluzijske umjetnosti

Brno, Južno krilo Nove gradske vijećnice

Vrijeme trajanja: Prag, 14. srpnja – 10. kolovoza 2021.

Brno, 6. rujna – 26. rujna 2021.

Autor stručne koncepcije: Ivica Valent

Autor likovnog postava: Ivica Valent

Opseg (broj eksponata): 35

Vrsta: povijesna, etnografska, međunarodna, edukativna, informativna, pokretna

Tema: Izložba na češkom jeziku u suradnji s Kulturnim centrom Braće Radić, postavljena je u sklopu obilježavanja 150. godišnjice rođenja hrvatskog velikana i političara Stjepana Radića. Izložba prikazuje povijest sela Trebarjeva, njegovu etnografsku baštinu i nasljeđe te  donosi pregled života i rada Stjepana Radića, prikazuje njegovu neizbrisivu ulogu u hrvatskoj povijesti kao i pregled veza s češkim narodom.

Korisnici: Izložba je namijenjena posjetiteljima svih dobnih i obrazovnih skupina.

**10. IZDAVAČKA DJELATNOST MUZEJA**

**10.1. Tiskovine**

**Knjiga**

• Memoari „Sjećanja o prijeđenom putu“

Autor memoara: Marijan Cvetković

Urednik: Vlatko Čakširan

246 str, Gradski muzej Sisak, 2021.

**Fotomonografija**

• „Između dvaju čekanja“

Autori: Miroslav Arbutina – Arbe, Branka Hlevnjak, Vlatko Čakširan

187 str, Sisak, 2021.

**Katalozi**

• Katalog izložbe „Oš' kupit ciglu? / Wanna buy a brick?“

Autori: Vlatko Čakširan, Rosana Škrgulja

96 str, Gradski muzej Sisak, 2021.

• Katalog izložbe „Ogledalo, ogledalce moje: Rimski kozmetički pribor iz Siscije“

Autori: Rosana Škrgulja, Tea Tomaš Barišić

88 str., Gradski muzej Sisak, 2021.

• Katalog izložbe „Željeznička baština Siska na starim razglednicama i fotografijama iz zbirki Gradskog muzeja Sisak“

Autori: Vlatko Čakširan, Davorka Obradović, Ivica Valent

76 str, Gradski muzej Sisak, 2021.

• Katalog izložbe „Mirko Ilić: Iz povijesti ljudske gluposti – Dizajnerska povijest svijeta“

Autor: Marko Golub

4, Gradski muzej Sisak, 2021.

**Vodič**

• Vodič kroz izložbu „Branitelji u fokusu - izložba fotografija iz vremena Domovinskog rata Mladena Kneževića Gipsa“

Autor: Ivica Valent

22 str, Gradski muzej Sisak, 2021.

• Vodič po postavu za mlade i koji se tako osjećaju

Autor: Marijan Bogatić

36 str, Gradski muzej Sisak, 2021.

**Plakati**

• za izložbu „Oš' kupit ciglu? / Wanna buy a brick?“

• za manifestaciju „9. Dani industrijske baštine grada Siska“

• za događanje GIKS FEST SISAK

• za izložbu „Željeznička baština Siska na starim razglednicama i fotografijama iz zbirki Gradskog muzeja Sisak“

• za izložbu „Između dvaju čekanja“

• za izložbu „Ogledalo, ogledalce moje: Rimski kozmetički pribor iz Siscije“

**Pozivnice**

• pozivnica s programom za manifestaciju „9. Dani industrijske baštine grada Siska“

**11. EDUKATIVNA DJELATNOST**

**11.1. Vodstva**

Organizirana su stručna vodstva za građanstvo, za škole i specijalna vodstva po muzejskim postavima, gradu Sisku, arheološkom lokalitetu Siscia in situ, Info centru industrijske baštine - Holandska kuća i ispred utvrde Stari grad.

U sklopu projekta terenske nastave iz povijesti na temu Domovinskog rata u organizaciji Udruge ratnih veterana 57. SAMB Marijan Celjak održana su tri vodstva u spomen sobi 57. brigade Marijan Celjak u Komarevu. Projekt je obuhvatio učenike osmih razreda osnovnih škola s područja grada Siska.

**11.3. Radionice i igraonice**

U 2021. godini održano je sveukupno 44 radionica, od toga je 38 radionica održano uživo s korisnicima i na njima je sudjelovalo 769 korisnika. Ostalih 6 radionica je održano na Facebook stranici Gradskog muzeja Sisak (analitika posjećenosti on line radionica: Broj korisnika koji su vidjeli: 4966; Angažmani: 116; Podijeljeno: 3; Sviđa mi se: 19)

**12. ODNOSI S JAVNOŠĆU (PR)**

**12.2. Sudjelovanje u televizijskim i radijskim emisijama**

* 2. siječnja 2021. Vlatko Čakširan sudjelovao u HRT emisiji „Dobro jutro Hrvatska“
* 13. siječnja 2021. Vlatko Čakširan dao izjavu Hrvatski radio 2 vezano uz posljedice potresa
* 14. siječnja 2021. Vlatko Čakširan dao izjavu za HRT vezano uz Noć muzeja
* 15. siječnja 2021. Vlatko Čakširan dao izjavu za Radio Quirinus vezano uz posljedice potresa
* 19. siječnja 2021. Vlatko Čakširan dao izjavu za Hrvatski radio 1 vezano uz posljedice potresa
* 29. siječnja 2021. Predrag Jelić sudjelovao u programu Noći muzeja 2021. na HRT 1
* 29. siječnja 2021. Predrag Jelić sudjelovao u video konferenciji putem aplikacije ZOOM namijenjenoj javnosti pod nazivom „Slušaonica starih ploča 2“
* ožujak 2021. Rosana Škrgulja dala izjavu za Večernji list vezano uz članak The 4th century Siscia (Croatia) earthquake – archaeoseismological evidence.
* 16. ožujka 2021. Vlatko Čakširan dao izjavu za Radio Sisak.
* 6. svibnja 2021. Vlatko Čakširan dao izjavu za Mreža TV o 70. obljetnici Gradskog muzeja Sisak
* 26. svibnja 2021. Vlatko Čakširan dao izjavu za Radio Sisak
* 6. lipnja 2021. Ivica Valent dao izjavu za Radio Quirinus vezano uz Stjepana Radića
* 11. lipnja 2021. Ivica Valent gostovao u HRT emisiji „Dobro jutro Hrvatska“ vezano za obilježavanje 150 godina rođenja i najavu otvorenja izložbe „Stjepan Radić – jučer, danas, sutra“
* 14. srpnja 2021. Ivica Valent dao izjavu za Radio Quirinus vezano uz otvorenje izložbe „Stjepan Radić-jučer, danas, sutra“ u Pragu.
* 10. kolovoza 2021. Ivica Valent sudjelovao u TV emisiji „Dobro jutro Hrvatska“ vezano uz gostovanje izložbe „Stjepan Radić-jučer, danas, sutra“ u Pragu.
* 10. studenoga 2021. Vlatko Čakširan sudjelovao u snimanju Sisačke panorame za NET .

**12.3. Predavanja**

- 11. ožujka 2021., Vlatko Čakširan, on line predavanje „Razvoj grada Siska kroz povijest“ za studente arhitekture iz Zagreba, Osijeka i Splita

- 20. svibnja 2021., Vlatko Čakširan, izlaganje „Sisak – razvoj grada kroz povijest“, na on-line II. stručnoj tribini „Mali povijesni gradovi Banovine/Banije“

- 27. svibnja 2021., Vlatko Čakširan, on – line predavanje „Gradski muzej Sisak nakon potresa – evakuacija i zaštita građe“ u okviru ciklusa mrežnih predavanja Hrvatskog restauratorskog društva, ZOOM platforma

**- 24. lipnja 2021.,** Ivica Valent, predavanje i prezentacija „Uzništva Stjepana Radića“, **povodom obilježavanja Dana sjećanja na Stjepana Radića i lipanjske žrtve, Kulturni centar braće Radić u Desnom Trebarjevu**

**- 21. srpnja 2021.,** Ivica Valent, **predavanje pripadnicima Izraelskih obrambenih snaga na temu „Sisački partizanski odred i antifašistička borba“, prostor spomen-obilježja Prvom partizanskom odredu u šumi Brezovica**

- 4. rujna 2021., Predrag Jelić, predavanje„Fleksibilne ploče – prošlost, sadašnjost, budućnost“, uz prezentaciju/slušaonicu primjeraka iz zbirke Kraker, u sklopu GIKS Fest-a u Holandskoj kući

- 5. studenoga 2021., Vlatko Čakširan, predavanje „Industrijska baština Siska“ za studente menadžmenta u turizmu iz Kranja, Info centar industrijske baštine Holandska kuća

- 11. studenoga 2021., Ivica Valent, predavanje i prezentacija na temu „Bitka kod Siska 1593. godine“, polaznicima 24. naraštaja Ratne škole *Ban Josip Jelačić* pri Hrvatskom vojnom učilištu dr. Franjo Tuđman, u prostoru Holandske kuće

- 20. prosinca 2021., Vlatko Čakširan, “Inventarizacija i čuvanje umjetnina, obrada i priprema galerijskog prostora”, Filozofski fakultet Sveučilišta u Rijeci

**12.4. Promocije i prezentacije**

**70 godina Gradskog muzeja Sisak**

Aktivnosti u sklopu obilježavanja 70 godina djelovanja Gradskog muzeja Sisak te njegovog predstavljanja 24. travnja 2021. godine:

- izložba "Muzej nakon potresa"

Gradski muzej Sisak je u sklopu predstavljanja na Šetnici Slavoljuba Slave Striegla organizirao prigodnu izložbu kojom je prezentirano stanje nakon potresa od 29. prosinca 2020. g. u Gradskom muzeju Sisak, Info centru industrijske baštine Holandska kuća i utvrdi Stari grad. Izložbu se moglo pogledati od 10 do 12 sati.

- stručno vodstvo po gradu Sisku - šetnja uz rijeku Kupu od Šetnice nasuprot Gradske vijećnice do arheološkog lokaliteta Siscia in situ kod sisačke katedrale - upoznavanje sa zanimljivim detaljima iz sisačke povijesti

- program “Kreativni Muzej” - edukativno kreativne radionice pod vodstvom Marijana Bogatića, na Šetnici Slavoljuba Slave Striegla

- obilježavanju obljetnice priključila se Hrvatska pošta objavom prigodne poštanske dopisnice s motivima naše institucije.

**12.5. Koncerti i priredbe**

1. U organizaciji Gradskog muzeja Sisak

**GIKS Fest Sisak - festival glazbe, knjiga i stripova**

Program malog festivala urbane kulture, za ljubitelje glazbe, knjiga i stripova, uključuje prodaju vinil ploča, knjiga i stripova, dječju radionicu, slušaonicu ploča, promociju knjige i pub kviz.

1. **Dani industrijske baštine grada Siska**

Gradski muzej Sisak, zajedno s partnerima, već devetu godinu za redom organizira jedinstvenu manifestaciju na hrvatskoj razini. Ona obuhvaća izložbe, predavanja, prezentacije, obilaske lokacija, dječje radionice i niz drugih događanja kojima je cilj upoznavanje javnosti s bogatom industrijskom baštinom Siska i njezinim potencijalima. Ovogodišnju manifestaciju obilježavaju posljedice potresa koji je 29. prosinca 2020. godine pogodio Sisak i značajno oštetio njegove građevine. Među njima stradala je i industrijska baština kao i zgrada Info centra industrijske baštine – Holandska kuća koja je otvorena 2019. godine u svrhu  prikupljanja i interpretacije industrijske baštine. Unatoč tome zgrada je u kraćem roku osposobljena za rad te će se u njoj i ove godine održavati Dani industrijske baštine grada Siska*.*

Organizator: Gradski muzej Sisak

Partneri: Turistička zajednica grada Siska, Foto galerija „Siscia Obscura“ Sisak, Udruga Zibel, Sisak, Biciklistički klub „Roda“ Sisak

Pokrovitelji: Ministarstvo kulture i medija RH i Grad Sisak

Vrijeme trajanja: 10-18. rujna 2021.

1. **U organizaciji drugih institucija, udruga i pojedinaca**

**Obilježavanje 30. godišnjice osnutka 57. SAMB-a „Marijan Celjak“**

U Barutani, bivšoj vojarni u Sisku, 12. lipnja 2021. godine, obilježena je 30. godišnjica osnutka 57. SAMB-a „Marijan Celjak“. Obilježavanju je prisustvovao predsjednik Republike Hrvatske, Zoran Milanović i načelnik Glavnog stožera OSRH RH, admiral Robert Hranj.

Organizator: Udruga ratnih veterana 57. SAMB-a „Marijan Celjak“.

Gradski muzej Sisak bio je partner u organizaciji.

**Dani jazza Damira Kukuruzovića / Siscia open jazz&blues festival**

Tradicionalni Siscia Open Jazz & Blues Festival ove godine nastavljen je pod imenom Dani jazza Damira Kukuruzovića, uglednog jazz gitarista, najzaslužnijeg za upisivanje Siska u glazbenu kartu Europe, koji je preminuo potkraj 2020. godine. Festival je održan u dvorištu našeg muzeja. Od 4. do 10. srpnja 2021. održano je 7 koncerata. Posjetitelji su mogli vidjeti i prigodnu izložbu fotografija snimljenih u Damirovom Siscia Jazz Clubu.

Organizacija: Marijana Barišić

**Filmski festival *Star Gardens***

Tradicija uživanja filmske umjetnosti u jedinstvenim ambijentima grada Siska uz večernje projekcije pod zvjezdanim nebom nastavljena je i ove godine, u dvorištu Muzeja, 6. kolovoza 2021. godine. Na ovogodišnjem prvom izdanju Star Gardensa održane su projekcije filmova prošlogodišnjih pobjednika Star Film Festa.

Organizator: Kino klub Sisak

Partner: Gradski muzej Sisak

**30. godišnjica 120. brigade „Ban Toma Bakač“**

U Barutani, bivšoj vojarni u Sisku, 1. rujna 2021. godine, obilježena je 30. godišnjica 120. brigade Toma Bakač. Obilježavanju je prisustvovao predsjednik Republike Hrvatske, Zoran Milanović.

Organizator: Udruga hrvatskih branitelja Domovinskog rata 120. brigade „Ban Toma Bakač“.

Partner: Gradski muzej Sisak

**12.6. Djelatnost klubova i udruga**

Gradski muzej Sisak kontinuirano surađuje s Koordinacijom udruga mladih Siska.Član je Lokalnog akcijskog tima Centra igre i knjižnice igračaka  ''Krenimo zajedno'' Sisak.

**12.7. Ostalo**

**Slušaonica starih ploča**

U suradnji s Institutom za etnografiju i folkloristiku iz Zagreba održane su 3 slušaonice starih ploča putem digitalnih platformi Zoom i Facebook Live, a sve u sklopu projekta „Diskografija u Hrvatskoj od 1927. do kraja 50-ih“ i to:

* 29 siječnja 2021. „Zvuci izdržljivosti“ – Zbirka Kraker u Holandskoj kući Gradskog muzeja Sisak, doktorantica Dora Dunatov i Predrag Jelić
* 29. listopada 2021. „U ratu i miru: Rane snimke vojnih glazbi na prostoru Hrvatske“, voditelji: Jelka Vukobratović (Muzička akademija Zagreb) i Predrag Jelić
* 14. prosinca 2021. „Božić u ranoj hrvatskoj diskografiji“, voditelji Irena Miholić (IEF) i Predrag Jelić

**Europski dani arheologije**

Gradski Muzej Sisak priključio se obilježavanju Europskih dana arheologije, 18.-20. lipnja 2021. godine, tijekom kojih se nastojalo javnost putem različitih aktivnosti upoznati s arheološkim istraživanjem i radom.

Tijekom 3 dana program je obuhvaćao:

- Izložba "Oš kupit ciglu? Dvije tisuće godina proizvodnje u Sisku" - otvorena u sklopu događanja, prikazuje proizvodnju cigle na području Siska, koja je bila u punom procvatu u rimskom razdoblju i ponovno u modernom razdoblju.

- Prezentacija amfore s najstarijim spomenom Siscije - amfora pronađena prilikom istraživanja na lokalitetu Sisak-Željeznički kolodvor

- Promotivna prodaja publikacija arheološke tematike

- Stručna vodstva gradom po lokalitetima Siscia in situ i Sveti Kvirin

- Edukativne radionice "Oš kupit ciglu?"

1. **UKUPAN BROJ POSJETITELJA**

Tijekom 2021. godine Gradski muzej Sisak posjetilo je ukupno 4338 posjetitelja. Zbog pandemije virusa COVID-19 i potresa koji je oštetio sve objekte u vlasništvu sisačkog muzeja i i one kojih je Muzej korisnik vidljiv je pad broja posjetitelja naspram prijašnjih godina. Naime, utvrda Stari grad Sisak je u potpunosti zatvorena zbog oštećenja, a njena sanacija tek se očekuje u narednom periodu. Izložbeni prostor u Tomislavovoj ulici također je pretrpio oštećenja. U lipnju 2021. za posjetitelje je otvoren tek manji dio postava za povremene izložbe, dok je stalni postav u potpunosti evakuiran. Na objektu Info-centra industrijske baštine - Holandska kuća stradalo je krovište koje je hitno sanirano radi zaustavljanja nastajanja daljnjih šteta, ali je prostor osposobljen za primanje posjetitelja tek u rujnu 2021. i to samo djelomično. Prostor Barutane je nakon pregleda statičara označen žutom naljepnicom, sanacija štete nije provedena te nije otvorena za javnost.

|  |  |  |  |  |  |
| --- | --- | --- | --- | --- | --- |
| Lokacija | Broj individualnih posjeta | Broj posjetitelja u grupama | Otvorenje izložbi i događanja | Pedagoška djelatnost (radionice, predavanja) | UKUPAN BROJ POSJETITELJA |
| Gradski muzej Sisak, Kralja Tomislava 10 | 107 | 73 | 1100 | 51 | **1331** |
| Stari grad Sisak | **ZATVOREN RADI OŠTEĆENJA NASTALIH U POTRESU** | | | | |
| Barutana | - | 0 | 430 | 0 | **430** |
| Holandska kuća, Rimska 10 | 245 | 301 | 565 | 130 | **1241** |
| Druge lokacije | - | 98 | 650 | 588 | **1336** |
| UKUPNO: | **352** | **472** | **2745** | **769** | **4338** |

**Tablica posjećenosti Gradskog muzeja Sisak, Holandska kuća, Stari grad, Barutana**

|  |  |  |  |  |  |  |
| --- | --- | --- | --- | --- | --- | --- |
| Online posjećenost hrvatskih muzeja i zbirki u 2021. godini - društvene mreže i video kanali | | | | | | |
|  | **Broj pregleda** | **Broj pratitelja** | **Broj lajkova** | **Broj komentara** | **Broj dijeljenja sadržaja** | **Ukupno** |
| Facebook | 7233 | 5050 | 18625 | 871 | 1094 | **32873** |
| Instagram |  | 374 | 385 | 6 |  | **765** |
| Twitter |  |  |  |  |  |  |
| TikTok |  |  |  |  |  |  |
| Ostalo – društvene mreže (upisati koja) |  |  |  |  |  |  |
| YouTube |  |  |  |  |  |  |
| Vimeo |  |  |  |  |  |  |
| Ostalo – video kanali (upisati koji) |  |  |  |  |  |  |
| Ukupno | **7233** | **5424** | **19010** | **877** | **1094** | **133638** |

**Tablica online posjećenosti Gradskog muzeja Sisak**

**16. OSTALE AKTIVNOSTI**

**16.2. Ostalo**

ŠTETA OD KATASTROFALNIH POTRESA U PROSINCU 2020.

- započet je proces prijave šteta za osiguravajuća društva nakon potresa

- prikuplja se potrebna dokumentacija za prijavu za sanaciju

- uspostavlja se suradnja s raznim ustanovama u cilju kvalitetnije pripreme za sudjelovanje na natječajima

ZAKLJUČAK

U 2021. godini Gradski muzej Sisak provodio je svoje aktivnosti i programe planirane Planom rada za 2021. godinu. Programi su bili prilagođeni financijskim sredstvima odobrenim od Grada Siska i Ministarstva kulture i medija RH. Stručna djelatnost i obrada građe se intenzivirala i pojačala što pokazuju rezultati izvještaja. U ovo vrijeme epidemije i smanjenim kapacitetima izložbenih prostorija Muzej je nastavio suradnju sa svojim korisnicima, broj posjetitelja najbolje pokazuje koliko je nužno krenuti s obnovom oštećenih objekata u potresu.